Ahu kimi
Ahu kimi gözlərin,
Şirin-şirin sözlərin. 
Sən mənimsən, mən sənin,
Nəyə gərək sözlərin.

Canım, gözüm, hər sözüm, 
Sənsiz mən necə dözüm?

Gündən çıxaq kölgəyə,
Dəsmal verdim sevgiyə.
Cəfa çəkdim, yar sevdim,
Qismət oldu özgəyə.

Ay qız, dur gəl yanıma,
Qadan, balan canıma.
Mən səndən əl üzmərəm, 
And olsun vicdanıma.

Mənbə 

 Xalq mahnıları. Bakı,2014, səh.9.

 Azərbaycan xalq mahnıları sözləri